Et alternativ er dog en såkaldt granskningskommission, som er nedsat i forbindelse med den såkaldte minksag, hvor kommissionen skal undersøge beslutningsprocesserne bag aflivningen af de danske mink, herunder det såkaldte spørgsmål om legalitet - altså om beslutningen havde hjemmel / basis i lovgivningen, og hvordan en eventuelt manglende hjemmel i givet fald blev håndteret. En granskningskommission er et nyt parlamentarisk redskab til en sag, der har påkaldt sig opmærksomhed. Den nye undersøgelsesform betyder blandt andet, at Folketinget selv formulerer opgaven og udpeger medlemmerne af kommissionen. Formålet har været at fremtidige undersøgelser kan forløbe i en organiseret proces, men med skriftlige svar og med en tidsgrænse for kommissionens arbejde, sådan at sagerne ikke trækker så lang tid ud.